Ettepanek Euroopa parlamendi ja Nõukogu otsus Euroopa Liidu Solidaarsusfondi kasutuselevõtmise kohta vastavalt Euroopa Parlamendi, nõukogu ja komisjoni 7. novembri 2002. aasta institutsioonidevahelise kokkuleppe (Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvemenetluse parandamise ja eelarvedistsipliini kohta) punktile 3 /* KOM/2006/0114 lõplik */





[pic] | EUROOPA ÜHENDUSTE KOMISJON | Brüssel 10.3.2006 KOM(2006) 114 lõplik Ettepanek EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta vastavalt Euroopa Parlamendi, nõukogu ja komisjoni 7. novembri 2002. aasta institutsioonidevahelise kokkuleppe (Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvemenetluse parandamise ja eelarvedistsipliini kohta) punktile 3 (komisjoni esitatud) SELETUSKIRI 7. novembri 2002. aasta institutsioonidevaheline kokkulepe[1] võimaldab paindlikkusmehhanismi kaudu kasutada Euroopa Liidu Solidaarsusfondi igal aastal piirmäära raames, mis on kuni 1 miljardi euro võrra suurem finantsperspektiivi vastavates rubriikides ettenähtust. Fondist abisaamise tingimused on üksikasjalikult määratletud nõukogu määruses (EÜ) nr 2012/2002.[2] Aprillist kuni augustini 2005. aastal tõsiste üleujutuste käes kannatanud Bulgaaria, Rumeenia ja Austria esitatud fondist abisaamise taotluste põhjal on kahjustuste hinnanguline kogusuurus järgmine: Otsene kahju (eurodes) | Bulgaaria: 2005. aasta mai üleujutused | 222 279 548 | Bulgaaria: 2005. aasta augusti üleujutused | 237 446 248 | Rumeenia: 2005. aasta aprilli/mai üleujutused | 489 529 837 | Rumeenia: 2005. aasta juuli/ augusti üleujutused | 1 049 681 003 | Austria: 2005. aasta augusti üleujutused | 591 943 573 | Kokku | 2 590 880 209 | Kõnealuste taotluste[3] läbivaatamist silmas pidades ning arvestades fondist anda võidavat kõige suuremat abisummat ja assigneeringute ümberpaigutamise ulatust lisakulutuste rubriigis, teeb komisjon ettepaneku kasutada Euroopa Liidu Solidaarsusfondi vahendeid mahus 106 357 627 eurot, mis eraldatakse finantsperspektiivi rubriigist 3. Komisjon esitab paranduseelarve (PE), et kirjendada 2006. aasta eelarvesse konkreetsed abisaaja riikide kaupa jaotatud kulukohustuste assigneeringud ja maksete assigneeringud, nagu nõutakse 7. novembri 2002. aasta institutsioonidevahelise kokkuleppe punktis 4. Ettepanek EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta vastavalt Euroopa Parlamendi, nõukogu ja komisjoni 7. novembri 2002. aasta institutsioonidevahelise kokkuleppe (Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvemenetluse parandamise ja eelarvedistsipliini kohta) punktile 3 EUROOPA PARLAMENT JA EUROOPA LIIDU NÕUKOGU, võttes arvesse Euroopa Parlamendi, nõukogu ja komisjoni 7. novembri 2002. aasta institutsioonidevahelist kokkulepet Euroopa Liidu solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvedistsipliini ja eelarvemenetluse tõhustamise kohta,[4] eriti selle punkti 3, võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu Solidaarsusfondi loomise kohta,[5] võttes arvesse komisjoni ettepanekut[6] ning arvestades järgmist: (1) Euroopa Liit on loonud Euroopa Liidu Solidaarsusfondi (edaspidi „fond“), et näidata üles solidaarsust katastroofide tagajärjel kannatanud piirkondade elanikkonnaga. (2) 7. novembri 2002. aasta institutsioonidevahelise kokkuleppega on võimalik kasutusele võtta fond, mille aastane ülemmäär on 1 miljard eurot. (3) Määrus (EÜ) nr 2012/2002 sisaldab sätteid, mille alusel on võimalik fondi kasutada, (4) Bulgaaria, Rumeenia ja Austria esitasid taotlused fondi kasutuselevõtmiseks seoses viie üleujutustest põhjustatud loodusõnnetusega. ON TEINUD JÄRGMISE OTSUSE: Artikkel 1 Euroopa Liidu 2006. aasta üldeelarvest võetakse Euroopa Liidu Solidaarsusfondi raames kasutusele 106 357 627 eurot kulukohustuste assigneeringute ja maksete assigneeringutena. Artikkel 2 Käesolev otsus avaldatakse Euroopa Liidu Teatajas . Brüssel, Euroopa Parlamendi nimel Nõukogu nimel president eesistuja [1] EÜT C 283, 20.11.2002, lk 1 [2] EÜT L 311, 14.11.2002, lk 3 [3] Komisjonile esitatud teatis Bulgaaria kahe taotluse kohta võtta kasutusele Euroopa Liidu Solidaarsusfondi vahendid 2005. aasta mais ja augustis toimunud tõsiste üleujutuste tagajärgede kõrvaldamiseks ning komisjonile esitatud teatis Rumeenia kahe ja Austria ühe taotluse kohta võtta kasutusele Euroopa Liidu Solidaarsusfondi vahendid 2005. aasta aprillis-mais ja juulis-augustis toimunud tõsiste üleujutuste tagajärgede kõrvaldamiseks, milles on esitatud komisjoni analüüs taotluste kohta. [4] EÜT C 172, 18.6.1999, lk 1. [5] EÜT L 311, 14.11.2002, lk 3. [6] ELT C […], […], lk […].